ET

KOMISJONI RAKENDUSMÄÄRUS (EL) 2016/1929,

4. november 2016,

millega kiidetakse heaks toimeaine Bacillus thuringiensis ssp. kurstaki serotüübi 3a3b tüve ABTS-351 kasutamine toimeainena tooteliiki 18 kuuluvates biotsiidides

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõiget 2,

ning arvestades järgmist:

Prantsusmaa sai 30. jaanuaril 2013 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine Bacillus thuringiensis ssp. kurstaki serotüübi 3a3b tüve ABTS-351 lisamiseks nimetatud direktiivi I lisasse selle kasutamiseks toodetes, mis kuuluvad tooteliiki 18 (insektitsiidid, akaritsiidid ja tooted muude lülijalgsete tõrjeks) mida on kirjeldatud nimetatud direktiivi V lisas ning mis vastavad määruse (EL) nr 528/2012 V lisas määratletud tooteliigile 18.

Kõnealuse arvamuse kohaselt vastavad tooteliiki 18 kuuluvad biotsiidid, mis sisaldavad Bacillus thuringiensis ssp. kurstaki serotüübi 3a3b tüve ABTS-351, eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.

Seepärast on asjakohane kiita heaks Bacillus thuringiensis ssp. kurstaki serotüübi 3a3b tüve ABTS-351 kasutamine tooteliiki 18 kuuluvates biotsiidides, kui on täidetud teatavad nõuded ja tingimused.

Käesoleva määrusega ette nähtud meetmed on kooskõlas alalise biotsiidikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Bacillus thuringiensis ssp. kurstaki serotüübi 3a3b tüvi ABTS-351 kiidetakse heaks toimeainena, mida kasutatakse tooteliiki 18 kuuluvates biotsiidides kooskõlas lisas esitatud nõuete ja tingimustega.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 167, 27.6.2012, lk 1.

(2) Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

LISA

Üldnimetus IUPACi nimetus Identifitseerimisnumbrid Toimeaine minimaalne puhtusaste (1) Heakskiitmise kuupäev Heakskiidu aegumise kuupäev Tooteliik Eritingimused Bacillus thuringiensis ssp. kurstaki, serotüüp 3a3b, tüvi ABTS-351 Ei kohaldata Asjakohased lisandid puuduvad 1. märts 2017 28. veebruar 2027 18 Biotsiididele antakse luba järgmistel tingimustel: 1) toote hindamisel pööratakse erilist tähelepanu loataotlusega hõlmatud, kuid ELi tasandil toimeaine riskide hindamisel käsitlemata kasutusviisiga seotud kokkupuudetele, riskidele ja tõhususele; 2) pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu: a) kutselistele kasutajatele; b) pihuse pritsmetega kokkupuutuvale elanikkonnale; c) pinnasele, kui toodet kasutatakse enne vihma.

(1) Selles veerus viidatud puhtusaste oli kooskõlas määruse (EL) nr 528/2012 artikli 90 lõikega 2 hinnatud toimeaine minimaalne puhtusaste. Turulelastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.